BASES REGULADORAS PARA A CONCESIÓN DE BOLSAS COMPLEMENTARIAS AO ESTUDO PARA ALUMNOS DE CENTROS DOCENTES PÚBLICOS E PRIVADOS. CURSO 2016/2017
ADMINISTRACIÓN LOCAL — Municipal — Lalín (Subvencións, 24/05/2016)

O Concello de Lalín convoca a concesión de bolsas complementarias ao estudo para o curso 2016/2017 de acordo coas bases aprobadas pola Xunta de Goberno Local en sesión ordinaria celebrada o día 11 de abril de 2016: A Constitución española de 1978 consagra, no seu artigo 39, o deber dos poderes públicos de asegurar a protección social, económica e xurídica da familia. Pola súa parte, o Estatuto de Autonomía de Galicia lexitima a actuación lexislativa da Comunidade Autónoma no eido da protección da familia, infancia e adolescencia, nos títulos competenciais xenéricos de asistencia social e de promoción do desenvolvemento comunitario. Os artigos 25.1 da Lei 7/1985, do 2 de abril, Reguladora das Bases do Réxime local (LRBRL) e o artigo 80.1 da Lei 5/1997, do 22 de xullo, de Administración local de Galicia(LALGA) prevé que os municipios, para a xestión dos seus intereses e no ámbito das súas competencias, poden promover actividades e prestar os servizos públicos que contribúan a satisfacer as necesidades e aspiracións da comunidade veciñal, asumindo como competencia propia, entre outras, a avaliación e información de situacións de necesidade social e a atención inmediata a persoas en situación ou risco de exclusión social; servizo declarado obrigatorio para os municipios de poboación superior a 20.000 habitantes (artigos.25.2. e) e 26.1. c) LRBRL, na redacción dada pola Lei 27/2013, do 27 de decembro, de racionalización e sostenibilidade da administración local). A teor da reforma introducida pola LRSAL, a competencia en materia de «prestación dos servizos sociais, promoción e reinserción social» residénciase agora na Administración autonómica, que debería de habela asumido a 31 de decembro de 2015, nos termos previstos nas normas reguladoras do sistema de financiamento autonómico e das Facendas locais e previa elaboración dun plan para a avaliación, reestruturación e implantación dos servizos (Disposición Transitoria 2ª), sen prexuízo da súa eventual delegación nos municipios. De acordo coa Disposición adicional 4ª da Lei 5/2014, do 27 de maio, do Parlamento de Galicia, de medidas urxentes derivadas da entrada en vigor da LRSAL, esas competencias que debería asumir a administración da comunidade autónoma en materia de servizos sociais «continuarán sendo prestadas polos municipios mentres non se dean as condicións previstas para o seu traspaso na normativa básica e, en particular, o establecemento do novo sistema de financiamento autonómico e das facendas locais previsto nela». Ademais, considera que “non se entenderá como exercicio de novas competencias”, entre outras, a continuidade na prestación dos servizos xa establecidos e da actividade de fomento e a formalización de convenios de colaboración de concesión de subvencións (Art.3.3.). No eido da normativa sectorial, a Lei 13/2008, do 3 de decembro, de Servizos sociais de Galicia, atribúelle ás Corporacións locais a creación e xestión dos servizos comunitarios básicos, configurándose como servizos de carácter integrador e principal instancia do sistema galego de servizos sociais para o desenvolvemento de intervencións de carácter preventivo, de atención integral a persoas, familias e de incorporación socio-laboral e habilita expresamente ós concellos para conceder axudas económicas destinadas a apoiar o coidado dos menores, paliar situacións transitorias de necesidade, garantir un mínimo de subsistencia e reforzar procesos de integración familiar e inclusión social. Finalmente, a Lei 3/2011, do 30 de xuño, de apoio á familia e á convivencia de Galicia, garante a protección total da familia; en especial, a das familias valoradas de especial consideración, ás que se lles asegura un trato preferente nos ámbitos educativos, da vivenda, cultura, novas tecnoloxías, etc. O artigo 8 desta lei atribúe tamén competencias ós municipios para a execución de programas e proxectos destinados á atención das familias. O programa de bolsas complementarias aos estudo fai anos que se desenvolve no Concello de Lalín, observándose un crecemento tanto na demanda como no seu orzamento. Están destinadas aos/ás alumnos/as matriculados/as en centros docentes públicos e privados concertados, empadroados/as e pertencentes a unidades familiares carentes de recursos económicos suficientes. Por todo isto, apróbase a concesión de bolsas complementarias ao estudo para o curso 2016/2017 no marco xurídico definido pola Lei 9/2007, do 13 de xuño, de subvencións de Galicia, os preceptos básicos da Lei 38/2003, do 17 de novembro, xeral de subvencións, o Real Decreto 887/2006, do 21 de xullo, polo que se aproba o Regulamento da Lei 38/2003, as Bases de execución do orzamento municipal e a demais normativa de aplicación. É obxecto da presente convocatoria regular o procedemento para a concesión de bolsas complementarias ao estudo a familias dos/as alumnos/as de centros docentes públicos e privados concertados, de educación infantil, educación primaria e secundaria obrigatoria, empadroados/as no Concello de Lalín para o curso 2016/2017. A finalidade última das axudas é apoiar ás unidades familiares que, por insuficiencia de recursos económicos, non poden afrontar o custo do servizo. Financiarase con cargo ao presente programa a adquisición de: a) Libros de texto, de ser o caso. b) Textos de lectura. c) Material escolar e/ou complementario. d) Vestiario e material deportivo. d) Calzado en xeral. Partida Orzamentaria Importe 326.481.00 18.000 € As axudas económicas reguladas nestas bases serán compatibles con calquera outra establecida tanto polas administracións públicas ou calquera dos seus organismos, entes ou sociedades, así como por calquera entidade pública sen prexuízo de que o importe das subvencións ou axudas en ningún caso poderá ser de tal contía que illadamente ou en concorrencia con outras subvencións, axudas, ingresos ou recursos supere o custo da actividade subvencionada. Para ser beneficiario/a desta axuda é preciso cumprir os seguintes requisitos na data de finalización do prazo de presentación de solicitudes: a) Ser pai/nai/titor ou titora legal do alumnado matriculado en educación infantil, primaria e educación secundaria obrigatoria nun centro educativo do Concello de Lalín durante o curso escolar 2016/2017. b) Todos os membros da unidade de convivencia deberán de figurar empadroados e residir de modo efectivo no Concello de Lalín. As persoas estranxeiras que residan no Concello de Lalín poderán beneficiarse desta prestación, sempre que o/a solicitante se atope en situación administrativa regular e cumpran as condicións da Lei Orgánica 4/2000, sobre dereitos e liberdades dos estranxeiros en España, tendo ademais que reunir os demais requisitos establecidos nas presentes bases. c) Convivir, na unidade familiar, as/os alumnas/as para os que se solicita as axudas. d) Ter presentada a solicitude e documentación no prazo establecido. e) Non superar os ingresos económicos fixados na base sétima. f) Non ter pendente de xustificar ningunha subvención e/ou axuda de emerxencia/ inclusión social concedida polo Concello de Lalín. — Estas bases reguladoras publicaranse no Boletín Oficial da Provincia de Pontevedra (BOPPO) e con posterioridade remitiráselle a convocatoria á Base de Datos Nacional de Subvencións (BDNS), que será a que lle dea traslado ao BOPPO do seu extracto. — As solicitudes de subvención, xunto coa documentación, presentaranse no Rexistro Xeral do Concello de Lalín ou ben por calquera dos medios establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. — O prazo para presentar as solicitudes será de un mes a contar dende o seguinte á publicación do extracto das bases no Boletín Oficial da Provincia de Pontevedra. A Disposición Adicional Octoxésima Cuarta da Lei 48/2015, de 29 de outubro, de Orzamentos Xerais do Estado establece a contía do IPREM anual para o exercicio 2016 en 6.390,13€. En función desta contía, os ingresos económicos da unidade familiar non poderán superar os seguintes límites máximos de rendas obtidas no ano 2014: Nº Membros da Unidade Familiar Ingresos Netos Mensuais 2 745,52€ 3 825,40€ 4 905,28€ 5 985,16€ 6 1.065,04€ 7 1.144,92€ 8 1.224,80€ O baremo está calculado tomando como referencia o 125% do importe mensual do IPREM máis un incremento do 15% por cada membro adicional a partir do primeiro. Considéranse ingresos netos anuais da unidade familiar os ingresos globais da unidade familiar, descontando o alugueiro da vivenda ou amortización de préstamo da mesma, sen que estes superen 200 euros, e tamén serán deducibles os gastos fixos de calquera membro da mesma en razón de enfermidade ou problemática social con repercusións económicas que se deberán de xustificar e que serán estudadas en cada caso concreto. Tomarase o importe dos ingresos totais da unidade de convivencia que será o resultado da agregación das rendas do exercicio 2014 de cada un dos membros da unidade de convivencia, calculadas por agregación da base impoñible xeral coa base impoñible do aforro, calculadas segundo os criterios establecidos na normativa do imposto da renda das persoas físicas. Terán a consideración de ingresos os de calquera procedencia: salarios, pensións contributivas e non contributivas, pensións alimenticias, prestacións, rendas, rendementos por actividades profesionais, industriais, agrarias, deportivas e artísticas, tanto de carácter fixo como eventual e outras. Tomarase o importe dos ingresos totais da unidade de convivencia que será o resultado da agregación das rendas do exercicio 2014 de cada un dos membros da unidade familiar, calculadas por agregación da base impoñible xeral coa base impoñible do aforro, excluíndose os saldos netos negativos de ganancias e perdas patrimoniais correspondentes ós exercicios anteriores. deste resultado restarase a cota líquida resultante de autoliquidación. o resultado obtido constituirá os ingresos totais anuais da unidade familiar. Para o cómputo da renda familiar realizarase a seguinte operación coa declaración do IRPF: Casiña 430 + casiña 445 – casiña 446 – casiña 582 Nos casos de persoas que non estean obrigadas a presentar declaración da renda, tomaranse como ingresos os rendementos íntegros do certificado de imputacións do IRPF, emitido pola Axencia Tributaria, ó que se deducirán os gastos totais deducibles. Nos casos en que a capacidade económica da unidade familiar experimentase unha deterioración significativa en relación coa que consta na declaración de IRPF do último exercicio, os interesados terán que manifestar esta circunstancia e acreditar a nova situación económica achegando a documentación xustificativa correspondente ó primeiro trimestre do ano 2016. Tendo en conta que as axudas están destinadas a familias con dificultades socioeconómicas, as solicitudes que cumpran os requisitos, valoraranse segundo os seguintes criterios: ingresos da unidade familiar, número de fillos/as en idade escolar e problemática social. Cada unha das solicitudes serán valoradas de acordo ao baremo establecido na base décima. Elaborarase unha listaxe de expedientes de maior a menor puntuación, concedéndose axudas ata o límite orzamentario establecido.8.1. A efectos de acreditar o cumprimento dos requisitos previstos na presente convocatoria considérase que forman parte da unidade de convivencia no momento de presentar a solicitude: a) A nai, o pai, no seu caso, o/a titor/a legal dos/as alumnos/as non separados legalmente, ou aínda cando o estean convivisen co/a alumno/a. b) Fillos/as menores de idade non emancipados/as. c) Fillos/as maiores de idade e maiores de 16 anos con ingresos que convivan no domicilio familiar.8.2. A xustificación documental dos membros da unidade familiar efectuarase mediante a presentación do/s libro/s de familia. No caso de fillos/as maiores de idade ou maiores de 16 anos que non convivan no domicilio familiar acreditarase a non convivencia mediante o correspondente certificado de convivencia.8.3. A separación ou divorcio acreditarase mediante a seguinte documentación: a) Na separación de feito achegarase xustificante de interposición da demanda de divorcio ou calquera outra documentación que avale esta situación. b) En caso de separación legal ou divorcio, deberá presentarse copia completa da sentencia xudicial que determine a mesma e o convenio regulador no que conste a atribución da garda e custodia do/a alumno/a.8.4. En caso de viuvez da nai/pai, acreditarase mediante certificado de defunción do/a cónxuxe que se trate.8.5. Tanto nos casos de separación ou divorcio como nos de viuvez si terá a consideración de membro computable o/a novo/a cónxuxe, parella de feito ou persoa unida por análoga relación de afectividade.8.6. No suposto de casos de custodia compartida autorización do/a outro/a proxenitor/a. Teranse en conta os ingresos de ambos proxenitores e dos restantes membros da unidade familiar do/a solicitante. As solicitudes serán acompañadas da seguinte documentación en caso de que non obre en poder do Concello de Lalín ou a mesma non estea actualizada: 1. Fotocopia do D. N. I. da/o solicitante ou pasaporte ou NIE.2. Presentación do Libro de Familia completo ou documentación oficial acreditativa dos membros da unidade familiar coas súas datas de nacemento.3. Xustificación da situación económica e laboral de todo o ano 2014 de todos os membros que configuran a unidade familiar, a través de: 4. Declaración do IRPF do exercicio 2014, no suposto de facela, correspondentes a cada un dos membros computables da unidade familiar; ou certificado negativo, no suposto de non estar obrigado a realizala, expedido pola Administración Tributaria de Facenda. (poderá ser solicitado polo Concello, previa autorización do/a interesado/a). 5. No caso de que na unidade familiar existan persoas en idade laboral (maiores de 16 anos) que non traballen, deberán presentar informes da vida laboral, expedido pola Tesourería da Seguridade Social ou, no seu caso, certificación negativa de alta.6. Xustificación, no seu caso, do alugueiro da vivenda ou amortización do préstamo bancario para adquisición da mesma (ano 2014). 7. Fotocopia da certificación do grado de discapacidade e/ou de dependencia, no caso de que algún membro da unidade familiar estea afectado por ela, ou resolución de pensión da Seguridade Social ou das clases pasivas.8. Declaración de axudas, bolsas e subvencións solicitadas e/ou concedidas para a adquisición de libros e/ou material escolar.9. Calquera outra documentación que se considera conveniente na tramitación do procedemento. No suposto de que algúns documentos requiridos non poidan presentarse por impedimento legal ou administrativo, substituirase por unha declaración xurada de compromiso. Para avaliar a situación económica, tanto da unidade familiar coma da unidade de convivencia partirase dos ingresos netos medios mensuais da unidade familiar estabelecidos na presente convocatoria. Tomándose como Base de cálculo a contía de 532,51 €, correspondente ao IPREM. A base de cálculo terá un valor constante de 50 puntos. Para efectos de contabilidade da puntuación partirase dos ingresos netos medios mensuais da unidade familiar (segundo o establecido na base oitava das presentes bases), puntuándose da seguinte forma: **os ingresos inferiores a base de cálculo, contados a partir dela de forma consecutiva e en sentido decrecente, computarase por tramos de 6,00 €. A cada tramos daráselle un valor de 2 puntos. A puntuación final, se obterá adicionando o valor constante de 50 puntos, o resultado do valor da suma dos tramos indicados. **os ingresos superiores a base de cálculo, daráselle unha puntuación de menos 1 punto por cada tramo de 12 € superiores á base de cálculo. A puntuación final se obterá restando o valor constante de 50 puntos, a suma negativa correspondente o resultado do valor da suma de tódolos tramos a considerar.2. Número de Membros da Unidade Familiar: a cada membro da unidade familiar daráselle un punto. Menores Escolarizados/as Puntuación 1 1 2 5 3 10 4 15 5 20 6 25 7 30 8 35 A partir de 8 menores escolarizados/as incrementaranse 10 puntos por cada membro estudante que se sumarán aos puntos anteriores. A valoración das solicitudes farase segundo a puntuación total acadada nos apartados 1,2,3 e 4. En virtude do obxecto e obxectivos de estas axudas, as solicitudes que acaden puntuación nos criterios sociais terán prioridade sobre aquelas que carezan de puntuación en este apartado. No suposto de igualdade na puntuación final entre solicitantes, establecerase a seguinte orde de prioridade: 1º. Maior puntuación no apartado criterios sociais.2º. Maior puntuación no apartado de situación económica da unidade familiar.3º. Número de rexistro de entrada da solicitude. No suposto de igualdade na puntuación final entre solicitantes sen valoración da problemática social establecerase a seguinte orde de prioridade: 1º. Maior puntuación no apartado de situación económica da unidade familiar.2º. Número de rexistro de entrada da solicitude No suposto de que o número de solicitudes que reúnan os requisitos esixidos supere o importe destinado ás mesmas, darase prioridades ás de aquelas familias que obteñan unha maior puntuación segundo o baremo. A contía das bolsas será por un importe único de 80€ por alumno/a matriculado/a.1. Estas contías serán aboadas ás persoas solicitantes mediante a entrega de 1 vale (a destinar en material escolar e/ou textos de lectura) ou 2 vales (polo importe do 50 % da axuda cada un, a destinar en material escolar e/ou textos de lectura e en material e vestiario deportivo, calzado.) que terá que ser cambiado en algunha das librarías/comercio minorista do Concello de Lalín e polo importe máximo que figura no documento. Co vale achegarase unha relación de establecementos nos que se poderán cambiar. Se o importe do material, vestiario e calzado adquirido é superior ao valor do vale a diferenza será aboada polo/a solicitante. Non se asumirá máis que o importe consignado no vale.2. A sinatura do/s vale/s e a súa entrega implica a súa conformidade co material, vestiario e calzado entregado. Unha vez entregados a libraría e/ou comercio minorista quedará en posesión do correspondente vale, debendo sinalar o establecemento os conceptos dos libros, material, calzado ou vestiario que se facilitan integramente con cargo ao mesmo.3. Os vales non poderán ser fraccionados, é dicir, o importe total de cada vale só pode ser utilizado nun único establecemento.4. Os establecementos, unha vez entregada a totalidade do material que se adquiren co importe do vale, dirixirán as facturas ao Concello de Lalín.5. Os vales deberán ser entregados nas librarías/comercio minorista o antes posible rematando o prazo de entrega o día 31 de outubro. A instrución do procedemento corresponderalle á Concellería de Benestar Social, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, comprendendo as actividades descritas no artigo 24 da Lei 38/2003 Xeral de Subvencións. Constituirase unha Comisión Avaliadora que estará composta por: A Comisión Avaliadora valorará as solicitudes presentadas segundo os criterios establecidos na Base 10, e elaborará unha acta na que se concrete o resultado de dita valoración. A Comisión Avaliadora terá competencia para a interpretación das Bases no caso de que poida xurdir algunha incidencia ao respecto. A tal efecto, deberá deixar constancia daquelas interpretacións que no seu caso xurdan ou ben na acta ou ben en informe elaborado a tal efecto, correspondendo en última instancia á Xunta de Goberno Local a aprobación das mesmas. O órgano instrutor, á vista do expediente e do informe da Comisión Avaliadora, formulará proposta de resolución á Xunta de Goberno Local, órgano competente para resolver. A proposta de resolución deberá expresar: — Relación de solicitantes aos que se propón conceder a subvención con especificación da contía de subvención proposta para cada un deles. — Especificación dos criterios seguidos, xunto coa súa valoración. — No seu caso, causas da desestimación de solicitudes presentadas ou da denegación de axudas solicitadas. O prazo máximo de resolución será o establecido no artigo 25.4 da Lei Xeral de Subvencións. O vencemento do prazo máximo sen terse notificado a resolución lexitima ás persoas interesadas para entender desestimada por silencio administrativo a súa solicitude de acordo co artigo 25.5 do mesmo texto normativo. No caso de resultar denegadas farase constar algúns dos seguintes motivos: 1. Cumprir as actividades obxecto de subvención, é dicir, realizar o gasto nos conceptos que se sinalan na base segunda para o/s curso/s no/s que acredita matrícula.2. Someterse ás actividades de control e fiscalización realizadas por parte do Concello para comprobar a veracidade dos datos consignados na documentación e o cumprimento dos requisitos para a percepción da axuda.3. Comunicar á Concellería de Benestar calquera modificación das circunstancias tidas en conta para a concesión da axuda.4. Cumprir coas obrigas parenterais relacionadas coa escolarización: asistencia, evitar absentismo, comunicación regular en titorías, uso responsable do material. 5. Autorizar á educadora familiar da Concellería de Benestar para que, a través do Protocolo de Coordinación socio-educativa, se leven a cabo o seguimento da adquisición e uso do material adquirido con cargo a bolsa complementaria concedida.6. Autorizar ao Concello de Lalín para que solicite do centro educativo no que estea matriculado/a o/a menor certificado de matrícula ou reserva de matrícula. O non cumprimento de algunha destas obrigas conlevará a denegación de posibles solicitudes posteriores presentadas a este Concello. Contra as resolucións administrativas que se adoptan na súa execución das presentes bases poderá interpoñerse, potestativamente, recurso de reposición perante o órgano que a ditou no prazo dun mes, dende a notificación da resolución. Entenderase desestimado si transcorre outro mes sen contestar; neste caso poderá interpoñerse recurso contencioso-administrativo perante o Xulgado do Contencioso Administrativo tal como prevé o artigo 8 da Lei 29/1998, de 13 de xullo, reguladora da Xurisdición contencioso-administrativa, no prazo de dous meses. De acordo co disposto na Lei orgánica 15/1999, do 13 de decembro, de protección de datos de carácter persoal, infórmase de que os datos de carácter persoal que se faciliten na participación do presente procedemento serán incorporados nun ou varios ficheiros, cuxo responsable é o Concello de Lalín, con domicilio en Praza de Galicia, s/n -Lalín– Pontevedra, onde se poderán exercitar en todo momento os dereitos de acceso, rectificación, cancelación e, se é o caso, o de oposición. Mediante a participación no presente procedemento, os titulares dos datos persoais facilitados consenten expresamente o seu tratamento coa finalidade de levar a cabo a tramitación deste procedemento. Son causas de reintegro da subvención, xunto cos intereses de demora correspondentes dende o momento do seu pago, as establecidas no Título II da Lei 9/2007, do 13 de xuño, de Subvencións de Galicia. As persoas beneficiarias das subvencións quedarán sometidas ás responsabilidades e ao réxime sancionador establecidos na Lei 38/2003, do 17 de novembro, Xeral de Subvencións, na Lei 9/2007, do 13 de xuño, de Subvencións de Galicia e demais normativa concordante. Para os supostos non previstos nas presentes bases serán de aplicación as normas incluídas nas Bases de Execución do Orzamento do Concello de Lalín para o exercicio 2016, na Lei 9/2007, do 13 de xuño, de Subvencións de Galicia e na Lei 38/2003, do 17 de novembro, Xeral de Subvencións. Lalín, 12 de maio de 2016.—Nicolás Mª González Casares, Concelleiro de Benestar Social.